Медаль зэмылIэужьыгъуи 8
Налшык дэт Универсальнэ спорт комплексым щекIуэкIащ Кавказ Ищхъэрэ федеральнэ щIыналъэм самбомкIэ ныбжьыщIэхэм я зэхьэзэхуэ. Я хьэлъагъ елъытауэ зэщхьэщыха гуп 18-м щыбэнащ спортсмен 200-м щIигъу.
МахуитIкIэ екIуэкIа зэпэщIэтыныгъэхэм Къэбэрдей-Балъкъэрым и спортсменхэм медаль зэмылIэужьыгъуи 8 къыщахьащ. Дзэгъэл Камиллэ, Беслъэней Темырлан, Арутюнян 8Анатолий сымэ япэ увыпIэхэр яубыдащ. Абыхэм къакIэлъокIуэ Щад Алимбэч. Домбеякъ медалхэр зыIэрагъэхьащ Магдалинэ Софье, Къамбий Тамерлан, Сонэ Идар, Джэрыджэ Идар сымэ.
Зэхьэзэхуэм щытекIуахэмрэ къыщыхэжаныкIахэмрэ Iэмал ягъуэтащ мэлыжьыхьым и 21 — 26-хэм Новороссийск къалэм щекIуэкIыну къэралпсо зэпеуэм зыкъыщагъэлъэгъуэну.
Спорстменхэр ягъасэ Мырзэ Тимур, ПщIэнашэ Мурат, Хъупэ Жантемыр, Ищенкэ Викторие.
ЖЫЛАСЭ Замир.
